ચૂંટાયેલા સભ્યને સરકાર અને તંત્ર પાસે વિગતો માગવાના આ અધિકારથી તંત્ર સજાગ રહે, ગેરરીતિ અટકે વગેરે ઉદ્દેશો છે અને તેનાં સારાં પરિણામો પણ જોવા મળે છે. દેશમાં વ્યાપકપણે ફેલાયેલા ભ્રષ્ટાચારની બદીમાં સરકારી તંત્ર રૂપિયા વિના કામ ન કરવાની માનસિકતા ધરાવે છે. જેથી ઘણી વાર નિવૃત્ત થતા કર્મચારીઓ, શિક્ષકો વગેરેનું પેન્શન અને લાભ રૂપિયા ન આવવાથી અટકે છે. વિધવા પેન્શન, સ્કૉલરશિપ કે કોઈ કોન્ટ્રાક્ટરને કામ પૂરું કર્યા પછીનાં ફાઈનલ બિલ અટકેલાં હોય તો પ્રશ્ન પુછાતા જ ચૂકવણું થઈ જાય છે.